Diari Oficial de la Generalitat Valenciana


Sumari del DOGV 4119, del 02-11-2001 (2001/10239)

Notificació a Calle Hostelería, SL.
-----------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10522


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Calle Hostelería, SL. [2001/A10020]
  
S'ha intentat la notificació expressa a Calle Hostelería, SL, amb domicili al carrer Mayor, 21, local esquerre, d'Orihuela, i en no haver-se pogut practicar, en virtut del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà del present anunci se li notifica l'acord següent:
  
El director de la Direcció Territorial d'Economia i Hisenda a Alacant, en data 21 de maig de 2001, ha dictat l'acord següent:
  
«Vist el canvi de titularitat efectuat el dia 18/95/91, en l'establiment denominat Blue Street (abans Bar Molino), situat a Orihuela, carrer Mayor, 21, local esquerre, número de registre 894155579.
  
Atés que en el local esmentat l'empresa operadora Genper, SA, té instal·lada una màquina de tipus A, amb número de guia de circulació 5121472.
  
Vist que aquesta Direcció Territorial és competent per a resoldre la present sol·licitud, d'acord amb l'Ordre de 18 de setembre de 2000, d'aquesta Conselleria, per la qual es desplega el Decret 84/2000, de 6 de juny, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.
  
Vist que d'acord amb l'article 19 del Decret 155/98, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar, es recull l'obligació que l'explotació d'una màquina concreta dels tipus B i C, es trobe emparada per l'autorització d'instal·lació i exigeix que es pose en constància davant l'administració la instal·lació d'una màquina concreta de tipus A, mitjançant el document administratiu denominat butlletí de situació.
  
Vist que l'article 31.3, paràgraf primer, del reglament mencionat estableix que, durant el període de vigència de l'autorització d'explotació, els canvis de titularitat que es puguen produir, tant pel que fa al local com als accionistes o partícips de l'empresa operadora, no seran causa d'extinció de l'autorització d'instal·lació, i els nou o nous titulars queden subrogats en els drets i en les obligacions contrets pels anteriors.
  
Vist que per tot això, en no recollir-se la subrogació respecte als butlletins de situació, aquests perdran la seua vigència quan es produïsquen els canvis de titularitat abans esmentats.
  
En conseqüència, constatat el canvi de titularitat del local autoritzat amb el número H-030990306, el butlletí de situació número 121999, pel qual es feia constar a l'administració la instal·lació de la màquina amb guia de circulació 5121472, esdevé inexistent ja que ha perdut la seua vigència.
  
Se li concedeix un termini de 10 dies hàbils comptats a partir de la recepció del present escrit perquè retire la màquina i lliure en aquest centre els exemplars del butlletí de situació d'aquesta (exemplar màquina i exemplar de l'empresa operadora).»
  
La present resolució no esgota la via administrativa, i contra aquesta es podrà interposar un recurs d'alçada davant la secretària general de la Conselleria d'Economia, Hisenda i Ocupació, en el termini d'un mes, comptat a partir de l'endemà de la notificació, d'acord amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
I perquè servisca de notificació als interessats s'expedeix el present anunci.